

**LIETUVOS RESPUBLIKOS Ekonomikos ir inovacijų MINISTRAS**

**ĮSAKYMAS**

**DĖL LIETUVOS RESPUBLIKOS EKONOMIKOS IR INOVACIJŲ MINISTRO 2018 M. lapkričio 8 D. ĮSAKYMO NR. 4-691 „DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 9 PRIORITETO „VISUOMENĖS ŠVIETIMAS IR ŽMOGIŠKŲJŲ IŠTEKLIŲ POTENCIALO DIDINIMAS“ PRIEMONĖS NR. 09.4.3-ESFA-K-814 „KOMPETENCIJOS LT“ PROJEKTŲ FINANSAVIMO SĄLYGŲ APRAŠO NR. 2 PATVIRTINIMO“ PAKEITIMO**

2021 m. vasario 18 d. Nr. 4-125

Vilnius

Atsižvelgdama į tai, kad Lietuvos Respublikos Vyriausybės 2020 m. vasario 26 d. nutarimu Nr. 152 „Dėl valstybės lygio ekstremaliosios situacijos paskelbimo“ paskelbta valstybės lygio ekstremalioji situacija visoje šalyje dėl COVID-19 ligos (koronaviruso infekcijos) plitimo grėsmės, ir į Projektų administravimo ir finansavimo taisyklių, patvirtintų Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“, 88 ir 520 punktus,

p a k e i č i u 2014–2020 metų Europos Sąjungos fondų investicijų veiksmų programos   
9 prioriteto „Visuomenės švietimas ir žmogiškųjų išteklių potencialo didinimas“ priemonės Nr. 09.4.3-ESFA-K-814 „Kompetencijos LT“ projektų finansavimo sąlygų aprašą Nr. 2 (toliau – Aprašas), patvirtintą Lietuvos Respublikos ekonomikos ir inovacijų ministro 2018 m. lapkričio 8 d. įsakymu Nr. 4-691 „Dėl 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ priemonės Nr. 09.4.3-ESFA-K-814 „Kompetencijos LT“ projektų finansavimo sąlygų aprašo Nr. 2 patvirtinimo“:

1. Pakeičiu tvirtinimo žymą ir ją išdėstau taip:

„PATVIRTINTA

Lietuvos Respublikos ekonomikos ir inovacijų ministro

2018 m. lapkričio 8 d. įsakymu Nr. 4-691“.

2. Pakeičiu 3 punktą ir jį išdėstau taip:

„3. Apraše vartojamos sąvokos suprantamos taip, kaip jos apibrėžtos Aprašo 2 punkte nurodytuose teisės aktuose ir dokumentuose, Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą ir rengiantis įgyvendinti 2021–2027 metų Europos Sąjungos fondų investicijų programą, taisyklėse, patvirtintose Lietuvos Respublikos Vyriausybės 2014 m. birželio 4 d. nutarimu Nr. 528 „Dėl atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą ir rengiantis įgyvendinti 2021–2027 metų Europos Sąjungos fondų investicijų programą“, ir 2014–2020 metų Europos Sąjungos fondų investicijų veiksmų programos administravimo taisyklėse, patvirtintose Lietuvos Respublikos Vyriausybės 2014 m. spalio 3 d. nutarimu Nr. 1090 „Dėl 2014–2020 metų Europos Sąjungos fondų investicijų veiksmų programos administravimo taisyklių patvirtinimo.“

3. Pakeičiu 26 punktą ir jį išdėstau taip:

„26. Tam tikrais atvejais dėl objektyvių priežasčių, kurių projekto vykdytojas negalėjo numatyti paraiškos pateikimo ir vertinimo metu, projekto veiklų įgyvendinimo laikotarpis, nurodytas Aprašo 25 punkte, gali būti pratęstas Projektų taisyklių nustatyta tvarka ne ilgiau kaip 6 mėnesius ir nepažeidžiant Projektų taisyklių 213.1 ir 213.5 papunkčiuose nustatytų terminų. Prireikus pratęsti projekto veiklų įgyvendinimo laikotarpį ilgiau, nei nurodyta šiame Aprašo punkte, projekto sutarties keitimas turi būti derinamas su Ministerija.“

4. Pakeičiu 42 punkto 2 lentelės 5.8 papunktį ir jį išdėstau taip:

|  |  |  |
| --- | --- | --- |
|  |  | „5.8. su mokymo projektu susijusios mokymo paslaugų, t. y. mokymo organizavimo ir vykdymo, išlaidos (mokymo, vykdomo nuotoliniu būdu, paslaugų išlaidos tinkamos finansuoti, jeigu yra patirtos ne anksčiau kaip nuo valstybės lygio ekstremaliosios situacijos paskelbimo);“. |

5. Pakeičiu 43 punktą ir jį išdėstau taip:

„43. Aprašo 2 lentelės 5.9 papunktyje nurodytos išlaidos apmokamos taikant privačių juridinių asmenų projektų vykdančiojo personalo bei dalyvių darbo užmokesčio fiksuotuosius įkainius, kurie nustatomi vadovaujantis Lietuvos Respublikos finansų ministerijos 2016 m. vasario 19 d. patvirtinta „Privačių juridinių asmenų projektų vykdančiojo personalo bei dalyvių darbo užmokesčio fiksuotųjų įkainių nustatymo tyrimo ataskaita“, skelbiama ES struktūrinių fondų svetainėje https://www.esinvesticijos.lt/lt//dokumentai//privaciu-juridiniu-asmenu-projektu-dalyviu-darbo-uzmokescio-fiksuotuju-ikainiu-nustatymo-tyrimo-ataskaita.“

6. Pakeičiu 44 punktą ir jį išdėstau taip:

„44. Aprašo 2 lentelės 5.2 ir 5.3 papunkčiuose nurodytos išlaidos apmokamos taikant kuro ir viešojo transporto išlaidų fiksuotąjį įkainį (toliau – transporto išlaidų fiksuotasis įkainis), kuris nustatomas vadovaujantis Lietuvos Respublikos finansų ministerijos 2015 m. balandžio 24 d. patvirtinta „Kuro ir viešojo transporto išlaidų fiksuotųjų įkainių nustatymo tyrimo ataskaita“, skelbiama ES struktūrinių fondų svetainėje https://www.esinvesticijos.lt/lt//dokumentai//kuro-ir-viesojo-transporto-islaidu-fiksuotuju-ikainiu-nustatymo-tyrimo-ataskaita-fi-005-01. Projekte visoms transporto išlaidoms turi būti taikomas vienodas transporto išlaidų fiksuotasis įkainis.“

7. Pakeičiu 45 punktą ir jį išdėstau taip:

„45. Aprašo 2 lentelės 5.4 papunktyje nurodytos išlaidos apmokamos taikant mokomų asmenų kelionių mokytis į užsienį išlaidų fiksuotąjį įkainį (toliau – mokomų asmenų kelionių mokytis į užsienį išlaidų fiksuotasis įkainis). Mokomų asmenų kelionių mokytis į užsienį išlaidų fiksuotasis įkainis nustatomas atsižvelgiant į Mokslinių išvykų išlaidų fiksuotųjų įkainių dydžių apskaičiavimo tyrimo ataskaitą, patvirtintą Lietuvos mokslo tarybos pirmininko 2014 m. spalio 6 d. įsakymu  
Nr. V-191 „Dėl Mokslinių išvykų išlaidų fiksuotųjų įkainių dydžių apskaičiavimo tyrimo ataskaitos patvirtinimo“, paskelbtą ES struktūrinių fondų svetainėje https://www.esinvesticijos.lt/lt//dokumentai//moksliniu-isvyku-islaidu-fiksuotuju-ikainiu-apskaiciavimo-ataskaita.“

8. Pakeičiu 46 punktą ir jį išdėstau taip:

„46.Aprašo 2 lentelės 5.7 papunktyje nurodytos išlaidos apmokamos taikant apgyvendinimo Lietuvos Respublikoje išlaidų fiksuotuosius įkainius, kurie nustatomi vadovaujantis Lietuvos Respublikos finansų ministerijos 2016 m. liepos 22 d. patvirtinta „Apgyvendinimo Lietuvoje išlaidų fiksuotųjų įkainių nustatymo tyrimo ataskaita“, skelbiama ES struktūrinių fondų svetainėje https://www.esinvesticijos.lt/lt//dokumentai//apgyvendinimo-lietuvoje-islaidu-fiksuotuju-ikainiu-nustatymo-tyrimo-ataskaita.“

9. Pakeičiu 50 punktą ir jį išdėstau taip:

„50. Mokymai nuotoliniu būdu galimi. Nuotolinio mokymo reikalavimai:

50.1. teikiant mokymo paslaugas nuotoliniu būdu, privaloma užtikrinti suplanuotą dalyvių skaičių ir numatytą mokymų trukmę;

50.2. organizuodamas mokymą nuotoliniu būdu, projekto vykdytojas įgyvendinančiajai institucijai planuojamų renginių grafike nurodo prisijungimo prie sistemos duomenis.“

Ekonomikos ir inovacijų ministrė Aušrinė Armonaitė

Parengė

Ekonomikos ir inovacijų ministerijos

Europos Sąjungos investicijų koordinavimo departamento

Europos Sąjungos investicijų planavimo skyriaus

vyriausioji specialistė

Renata Čitavičienė